cyanic-selkie/wikianc huggingface dataset:
รายชื่อตอนเคโรโระ ขบวนการอ๊บอ๊บป่วนโลก
เคโรโระ ภาค 5
250 ซามูไรเคโระ บทที่ 6 ผู้กล้าคืนชีพ นะ พะย่ะค่ะ
252 เคโรโระ ไปดูหนังกันเถอะ ขอรับกระผม
253 เคโรโระ ยอดมนุษย์เคโรโระ ขอรับกระผม / เคโรโระ หน่วยค้นหาโทรศัพท์ดำโรคุโรคุขอรับกระผม
254 ฟุยูกิ ทรังค์ปะทะบรีฟ ขอรับกระผม / การูรุ ความรู้สึกลับๆเขอรับกระผม
255 เคโรโระ แผนอันสุดมืดมน ขอรับกระผม / เคโรโระ แผนอันสุดขาวใส ขอรับกระผม / แผนหยุดแบบสุดๆเขอรับกระผม
256 ฟุยูกิแอนด์นัทสึมิ เคโรโระบุกจู่โจม ขอรับกระผม / เคโรโระ โกหกซะหน่อย - ขอรับกระผม
เคโรโระ ภาค 6
257 เคโรโระ ตอนที่ 1 แบบปรับปรุงครับขอรับกระผม
259 โคยูกิ ซากุระ โกลาหล ขอรับกระผม
260 เคโระซีโร่ คืนก่อนกองร้อยเคโรโระออกเดินทาง ขอรับกระผม/เคโระซีโร่ ภารกิจแรกของกองร้อยเคโรโระ ขอรับกระผม
261 โมโมกะ แผนเปลี่ยนที่นั่ง ขอรับกระผม/โคโกโร่ ความรู้สึกของฉัน ขอรับกระผม
262 บารีริ หัวหน้าพยาบาลที่รัก ขอรับกระผม/เคโรโระ พอเหม่อมองอวกาศก็คิดถึงแม่ ขอรับกระผม
263 เคโรโระ ตัวด้วงให้ฝันเป็นจริง ขอรับกระผม/เคโรโระ สู้ๆเนะถุงขยะ ขอรับกระผม
264 เคโรโระ ปีศาจดิจิตอลต่างดาวบุก ขอรับกระผม/เคโรโระ แปลงร่าง ขอรับกระผม
265 กิโรโระ เดทด้วยรีโมท ขอรับกระผม / เคโรโระ ถ้ำที่มีพูอยู่ ขอรับกระผม
266 ทามามะ จูบรับอรุณเป็นของผม ขอรับกระผม / พุรุรุ ความลับที่ถูกแฉ ขอรับกระผม
267 เคโคโระ แผนอะไรก็แอร์ได้ ขอรับกระผม / เคโรโระ สุดฮอท ขอรับกระผม
268 เคโระซีโร่ ผู้ดีไซน์แบบชาวเพโคปอง คาโตยาม่า คิโกะมาแล้ว ขอรับกระผม
269 โมโมกะ ตกหลุมรักกันใหญ่โต ขอรับกระผม / กิโรโระ ออกมาจากตัวนัทสึมิ ขอรับกระผม
270 จิบิเคโระ ปะทะจิบิฟุยูกิ ขอรับกระผม
271 ทามามะ เป็นรุ่นพี่นี่เหนื่อยนะ ขอรับกระผม / นัทสิมิ พวกเราคือเด็กผู้ชาย ขอรับกระผม
272 เวทเทิ่ลคิงก์ ปะทะโคโกโร่ ขอรับกระผม / สามมนุษย์ต่างดาว กับศึกสุดจิ๊บจ๊อยบนเพโคปอง ขอรับกระผม
274 กองร้อยเคโรโระ เคโรโระผู้เงียบขรึม ขอรับกระผม
275 เคโรโระ กอล์ฟแบบเคโรน ขอรับกระผม / เคโรโระ วิ่งต่อไปเคโรโระ ขอรับกระผม
276 เคโรโระ ท่านนายพลจู่โจม ขอรับกระผม / กิโรโระ ปล่อยซิปไว้อย่างนั้น ขอรับกระผม
277 เคโระซีโร่ ส่งอาหารที่จักรวาล ขอรับกระผม / เคโระซีโร่ สมการอยากกิน ขอรับกระผม
278 ผีน้อย บีฟอร์อาฟเตอร์ ขอรับกระผม / กิโรโระ ภูตสีแดง ขอรับกระผม
279 อลิซ่า เป็นแม่ครั้งแรก? ขอรับกระผม
280 เคโรโระและนักสึมิ แสตมป์การด์ไร้ความปราณี ขอรับกระผม / เคโรโระ เคโรบ๊อทแสนเศร้า ขอรับกระผม
281 เคโรโระ หน่วยจักจั่น ขอรับกระผม / เคโรโระ วันผู้สูงอายุ ขอรับกระผม
282 โมโมกะ จู่ๆก็เป็นดั่งเพลิง ขอรับกระผม / เคโระซีโร่ ชายแดนอิจิจิคุไม่ผิดปกติ ขอรับกระผม
283 เคโรโระ ชาวเคโรนที่น่าเบื่อทั้ง 5 ขอรับกระผม / ฟุยูกิ ดาวเคราะห์ของมนุษย์ ขอรับกระผม
284 โดโรโระ ลาก่อนกองร้อย ขอรับกระผม
285 อากิ แนวหน้าป้องกันโลก ขอรับกระผม / นัทสึมิ ตึงเครียด เข้าชมการเรียน ขอรับกระผม
286 เคโรโระ เผลอจนเปียกซ่ก ขอรับกระผม / เคโรโระ รุกราน ซอฟท์โกลนที่น่ากลัว ขอรับกระผม
287 นัทสึมิ ทำให้หายสะอึกที ขอรับกระผม / เคโระฮีโร่ ผู้รอคอยที่ดาวเคราะห์ฝึกซ้อม ขอรับกระผม
288 เคโรโระ ตำนานกัปปะ ขอรับกระผม / เคโรโระ ยินดีที่กลับมา ขอรับกระผม
289 กิโรโระ ปีศาจแดงแห่งสนามรบ ขอรับกระผม / เคโรโระ ที่โกหกนั้นจริงเหรอ?? ขอรับกระผม
291 อลิซ่า และเนบิวล่า ไปออนเซ็นครั้งแรก ขอรับกระผม / กองร้อยเคโรโระ ตื่นตากับงานโทริโนะอิจิ ขอรับกระผม
292 นัทสึมิ ความลับของตู้ ขอรับกระผม / เคโรโระ ในความฝันที่มีเธออยู่ ขอรับกระผม
293 มาอีกแล้ว เคโระ เคโระ 30 นาที
294 โยชิโอกะไดระ เพลงเศร้าขององครักษ์ ขอรับกระผม / นักสึมิ แผนใหญ่งานคริสต์มาส ขอรับกระผม
295 เคโรโระ ทั้ง 2 รวมเป็น 1 เคโรโรม ขอรับกระผม / เคโรโระ สุดยอดอาวุธปริศนา ขอรับกระผม
297 เคโรโระ โอกาสมีครั้งเดียว ขอรับกระผม / ดันกัล ยืนบนปฐมพี ขอรับกระผม
298มัวร์ ลาก่อนเพโคปอง ขอรับกระผม / ซามุโร่ เด็กหนุ่มมากปริศนา ขอรับกระผม
300 โอโนโนะ ทหารเคโรนในตำนาน ขอรับกระผม
สหพันธ์ฟุตบอลบังกลาเทศ
สหพันธ์ฟุตบอลบังกลาเทศ (বাংলাদেশ ফুটবল ফেডারেশন, Bānlādēśa phuṭabala phēḍārēśana, Bangladesh Football Federation) เป็นหน่วยงานที่กำกับดูแลฟุตบอลในประเทศบังกลาเทศ มีสำนักงานใหญ่ตั้งอยู่ที่ธากา ก่อตั้งขึ้นเมื่อปี พ.ศ. 2515 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติบังกลาเทศ
รายชื่อตอนเคโรโระ ขบวนการอ๊บอ๊บป่วนโลก
เคโรโระ ภาค 6
301 ทามามะ ออกจากบ้านนิชิซาว่า ขอรับกระผม / โมโมกะ เค้กช็อคโกแห่งความรัก และความเศร้า ขอรับกระผม
302 เคโรโระ ข้าน้อยคือผู้กำกับ ขอรับกระผม / เคโรโระ และฟูยูกิ ผจญภัยเล็กๆในเมืองใหญ่ ขอรับกระผม
303 เคโระซีโร่ บ้านเกิด คือเพโคปอง ขอรับกระผม
304 อย่างเดียวที่ขอคือได้มั้ยอ่ะ ขอรับกระผม
305 โนบีบิ มาแล้ว ขอรับกระผม
306 ผู้พิทักษ์เคโระ ปาร์ตี้ลั้ลลา ขอรับกระผม / โดโรโระ โดโรโร่มาแล้ว ขอรับกระผม
307 เคโรโระ และฟูยูกิ คืนแห่งไทม์แคปซูล ขอรับกระผม
เคโรโระ ภาค 7
308 เคโรโระ ฝันร้ายของดาวเคราะที่ 3 ขอรับกระผม/สิบโทเคโรโระยามดึก ขอกระผมรับ
309 กิโรโระ ปฏิบัติการรุกรานเพโคปอง ขอรับกระผม/กิโรโระและนัตสึมิ ยุทธการเมล์มือถือ ขอรับกระผม
310 ทามามะ อาณาจักรแห่งขนม ขอรับกระผม/โมโมกะ ขอรบกวนด้วยนะคะ ขอรับกระผม
311 คุรุรุ การรุกรานเริ่มขึ้นแล้ว ขอรับกระผม/เคโรโระ เรื่องดีๆเคโระ! ขอรับกระผม
312 โดโรโระ การรุกรานคือหน้าที่ของเรา ขอรับกระผม/โคยูกิ มีความลับ ขอรับกระผม
313 เคโรโระรุ่งเช้าเมื่อรุกรานสำเร็จ ขอรับกระผม/อากิ จะเป็นผู้รุกราน ขอรับกระผม
314 เคโรโระ ผู้รุกรานมือเปล่า ขอรับกระผม/นัตสึมิและซาบุโร่ ท้องฟ้าตอนพักเที่ยง ขอรับกระผม
315 เคโรโระ ปลูกต้นไม้แสนสนุก ขอรับกระผม/ฟูยูกิ เงาที่เคยเหยียบ ขอรับกระผม
316 โมโมกะ ฉันคือสิบโท ขอรับกระผม/แผนผู้รุกรานจากต่างดาว ขอรับกระผม
317 ตามหาไวเปอร์ ขอรับกระผม/กิโรโระ นักรบในช่องเหนือตู้ ขอรับกระผม
318 โดโรโระ ชายสวมหน้ากาก ขอรับกระผม/มัวร์ ผู้มาเยือนสีดำ ขอรับกระผม
319 มัวร์ แฮคเกอร์อัจฉริยะ ขอรับกระผม/คุรุรุ นาฬิกาเก่าเรือนเล็ก ขอรับกระผม
320 นัตสึมิ ผู้รุกรานที่น่าหลงไหล ขอรับกระผม/พุรุรุ เจ้าสาวเดือนหก ขอรับกระผม
321 เคโรโระ เรียนรู้ยุคโบราณ ขอรับกระผม/นัทสึมิ ความอ่อนโยนเป็นบาป ขอรับกระผม
323 เคโรโระ หัวหน้าเฝ้าบ้านอวกาศมาจุติ ขอรับกระผม/นัทสึมิ ฝึกโหดเป็นนักข่าวสนามรบ ขอรับกระผม
324 นัตสึมิ อย่ากดนะ ขอรับกระผม/เคโรโระ เช็คความเป็นผู้รุกราน ขอรับกระผม
325เคโรโระ เวอร์ชันอัพโมเดล ขอรับกระผม/เคโรโระ แต่งหน้าแบบตัวเอง ขอรับกระผม
326 จิบิเคโระ ดอกไม้ไฟในหน้าร้อนนั้น ขอรับกระผม/เคโรโระ ประกวดมิสชุดว่ายน้ำ ขอรับกระผม
327 เคโรโระ ผดุงความยุติธรรม ขอรับกระผม/เคโรโระ รุกรานโดยไม่รู้ตัว ขอรับกระผม
329 ฟุยูกิ มันคาใจ ขอรับกระผม/นัทสึมิ ทะเลทั้งกว้างและใหญ่จัง ขอรับกระผม
330 โคโกโร่ คู่หูสุดแกร่งแห่งประวัติการณ์ ขอรับกระผม/โคยูกิ แกงกะหรี่ครั้งแรก ขอรับกระผม
332 ฟุยูกิ เจอมนุษย์ผีเสื้อตัวจริง? ขอรับกระผม/กิโรโระ แขกไม่ได้รับเชิญ ขอรับกระผม
333 โมโมกะ ความรู้สึกของดวงดาว ขอรับกระผม/เคโรโระ ขนโชคดีจ้า ขอรับกระผม
334 เคโรโระ ศึกเดือด งานแข่งสตาร์โบว์กลิ้ง ขอรับกระผม/เคโรโระ โครงการใหญ่ของข้าน้อย ขอรับกระผม
335 เคโรโระ หุ่นยนต์ตัวแทนหัวหน้าออกโรง ขอรับกระผม/เคโรโระ ดวงจันทร์ช่างยิ่งใหญ่ ขอรับกระผม
336 โดโรโระ เงาที่คืบคลาน ขอรับกระผม/นัทสึมิ ให้ยืมบ้านฮินาตะ ขอรับกระผม
338 โคยูกิ ในวันฮาโลวีน ขอรับกระผม/โคยูกิ ปะทะอลิซ่า ศึกใต้ทะเลลึก ขอรับกระผม
339 เคโรโระ สัญญาณไฟแดงอันตราย ขอรับกระผม/เคโรโระ แผนรุกรานบวกลบ ขอรับกระผม
340 อากิ ราเมงของจริง ขอรับกระผม/โจรีริ ราเมงของปลอม ขอรับกระผม
341 เคโรโระ เซอร์ไววอลในห้องน้ำ ขอรับกระผม/เคโรโระ และกิโรโระและทามามะและโดโรโระ ขอรับกระผม
342 เคโรโระ กำเนิดท่าไม้ตายใหม่ ขอรับกระผม/นัทสึมิ ได้ยินเสียงจอด ขอรับกระผม
343 โคโกโร่ มือปราบอวกาศ ขอรับกระผม/ราบี้ เชื่อมือหนูเถอะค่ะ ขอรับกระผม
344 พุรูรุ แล้วเจอกันใหม่นะเพโคปอง ขอรับกระผม/อลิซ่า และโมโมกะ การต่อสู้ของผู้หญิง ขอรับกระผม
345 เคโรโระปะทะกิโรโระ ศึกท่ามกลางสายฝน ขอรับกระผม/กองร้อยเคโรโระ งานส่งท้ายปีเก่า ขอรับกระผม
347 เคโรโระ ออร่าของผู้รุกราน ขอรับกระผม/โดโรโระ หรือ? ทามามะคุง ขอรับกระผม
348 ฟุยูกิ กำเนิด ฟุยูกิวอร์มมิ่งแมน ขอรับกระผม/เคโรโระ ลูกอมแสนวิเศษ ขอรับกระผมแผล่บ
349 เคโรโระ รุกรานกิจวัตรประจำวัน ขอรับกระผม/เคโรโระ รีเซ็ทบันไซ ขอรับกระผม
351 คราวนี้เกโระเกโระ 15 นาที ขอรับกระผม/กิโรโระ ขอฉันดูเถอะ ขอรับกระผม
352 นาเบเบะ ผู้ตัดสินหม้อไฟมืด ขอรับกระผม/นัทสึมิ โฉมหน้าของมุทสึมิ ขอรับกระผม
353 น้องผีน้อย จะไปสู่สุคติแล้ว ขอรับกระผม/กิโรโระ แม้วัยช่างฝันจะผันผ่าน ขอรับกระผม
355 โอกะ ลาสังเวียน ขอรับกระผม/เคโรโระ เธอจะเอาชีวิตรอดได้รึเปล่า ขอรับกระผม
356 กองร้อยเคโรโระ ดราก้อนวอริเออร์สที่แท้จริง ขอรับกระผม/ มัวร์ ใบไม้ผลิไปถึงอีกคน ขอรับกระผม
357 บ้านฮินาตะ กลับบ้านยามใบไม้ผลิ ขอรับกระผม
358 เคโรโระ สิบโทเคโรโระทั่วโลก ขอรับกระผม/เคโรโระ เปิดเผยการฝึกรูปแบบเคโรน ขอรับกระผม
ความเร็วชัตเตอร์
ความเร็วชัตเตอร์ (shutter speed, SS) ในการถ่ายภาพ คือระยะเวลาที่ ชัตเตอร์ของกล้องถ่ายภาพถูกกด และเปิดรับแสงให้ฟิล์มหรือเซนเซอร์รูปภาพรับแสงผ่านเลนส์ ยิ่งเวลาสั้นจะเรียกว่า ความเร็วชัตเตอร์สูง และถ้าเวลายิ่งนานก็จะเรียกว่า ความเร็วชัตเตอร์ต่ำ
การปฏิวัติ ค.ศ. 1989
'''การปฏิวัติ ค.ศ. 1989 (Revolutions of 1989) เป็นส่วนหนึ่งของคลื่นการปฏิวัติในช่วงปลายคริสต์ทศวรรษ 1980 และต้นคริสต์ทศวรรษ 1990 อันส่งผลให้ระบอบคอมมิวนิสต์ในยุโรปตอนกลางและตะวันออกรวมถึงภูมิภาคอื่น ๆ ทั่วโลกล่มสลาย ในบางครั้งช่วงสมัยนี้ถูกเรียกขานว่าเป็น ฤดูใบไม้ร่วงของประชาชาติ' (Autumn of Nations)    ซึ่งเป็นวาทกรรมล้อเลียนของ ฤดูใบไม้ผลิของประชาชาติ'' (Spring of Nations) ที่บางครั้งใช้หมายถึงการปฏิวัติ ค.ศ. 1848 การปฏิวัตินี้เริ่มมาจากเหตุการณ์ที่สหภาพโซเวียตผ่อนปรนนโยบายต่างประเทศกับชาติตะวันตกส่งผลให้ระบอบคอมมิวนิสต์ในยุโรปตะวันออกเริ่มสั่นคลอนนำไปสู่การเรียกร้องเสรีภาพและประชาธิปไตยในยุโรปตะวันออกให้มีสิทธิมากขึ้นส่งผลให้ประเทศคอมมิวนิสต์ในหลายๆประเทศล่มสลายและนำไปสู่การล่มสลายของสหภาพโซเวียตอีกด้วย
ภูมิหลัง
ในปี ค.ศ.1980 ประเทศโปแลนด์มีการรวมตัวและเรียกร้องของสหภาพแรงงานหรือโซลิดาริตีภายใต้การนำของแลค วาแวนซาซึ่งต่อมากลายเป็นประธานาธิบดีคนแรกของโปแลนด์ได้มีการเดินขบวนในการต่อต้านรัฐโดยใช้วิธีดื้อแพ่งเพื่อแสดงออกทางด้านสิทธิของชนชั้นแรงงานทำให้กองทัพโปแลนด์ซึ่งนำโดยวอยแชค ยารูแซลสกีได้ทำการประกาศกฎอัยการศึกในปี 1981
นโยบายของกอร์บาเชฟ
ในช่วงที่ผู้นำสหภาพโซเวียตมีฮาอิล กอร์บาชอฟมีนโยบายปฎิรูปเศรษฐกิจภายในประเทศหรือที่เราเรียกกันว่าเปเรสตรอยคาซึ่งปัจจัยที่นายกอร์บาเชฟปฎิรูปนั้นก็คือเศรษฐกิจของสภาพโซเวียตในช่วงนั่นอยู่ในระดับต่ำเพราะงบประมาณที่โซเวียตได้นั้นหันไปทำสงครามในอัฟกานิสถานและผลิตยุทธโนปกรณ์จนหมดส่งผลให้ประเทศสหภาพโซเวียตขนาดนั้นมีรายได้ต่ำมากทำให้นโยบายของกอร์บาเชฟดังกล่าวมีการปฎิรูปให้ทันสมัยมากขึ้นรวมไปถึงให้ประชาชนมีสิทธิเสรีภาพในการแสดงออกและวิจารณ์การทำงานของพรรคคอมมิวนิสต์แห่งสหภาพโซเวียตอีกด้วยซึ่งนโยบายดังกล่าวเรียกว่ากลัสนอสต์
การตื่นตัวทางการเมือง
หลังจากเหตุการณ์ที่โปแลนด์ประกาศกฎอัยการศึกในปี พ.ศ.2524 ผู้คนต่างลี้ภัยและไปจัดตั้งกลุ่มโซลิดาริตีอย่างลับๆในช่วงกลางคริสตวรรษที่ 80 อย่างไรก็ตามในช่วงปลายทศวรรษ 1980 ความเป็นปึกแผ่นเริ่มแข็งแกร่งพอที่จะขัดขวางความพยายามในการปฏิรูปของนายพลจารูเซลสกี้ได้มีการประท้วงใหญ่ในปี 1988 เพื่อให้มีการจัดการเลือกตั้งเสรีและสิทธิเสรีภาพในการแสดงออกจนกระทั่งในปี 1989 ฝ่ายนิติบัญญัติของโปแลนด์มีมติเห็นชอบให้จัดการเลือกตั้งเสรีทำให้ประชาชนมีสิทธิมากขึ้น
วัดหลวงประชาบูรณะ
วัดหลวงประชาบูรณะ เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 1 บ้านวัดท่าใน ตำบลท่าพระยา อำเภอนครชัยศรี จังหวัดนครปฐม บริเวณรอบวัดเป็นสวนผลไม้ ทิศใต้ติดกับโรงเรียนวัดหลวง
วัดหลวงประชาบูรณะเป็นวัดร้างมาก่อน คาดว่าน่าจะสร้างในสมัยอยุธยาตอนต้น จนเมื่อประมาณ พ.ศ. 2499 พลตำรวจโท ประชา บูรณะธนิต ได้พบและอุปถัมภ์วัดแห่งนี้ให้เป็นวัดที่มีพระจำพรรษา และได้รับพระราชทานวิสุงคามสีมาเมื่อวันที่ 8 พฤศจิกายน พ.ศ. 2516
ภายในวัดมีโบราณสถานที่สำคัญ ได้แก่ ซากเจดีย์โบราณจำนวน 1 องค์ ส่วนฐานเป็นรูปสี่เหลี่ยมจัตุรัส กว้างยาวด้านละ 18 เมตร สูงประมาณ 3 เมตร ปัจจุบันทางวัดได้นำพระพุทธรูปไปประดิษฐานไว้บนองค์เจดีย์ แล้วทำบันไดทางขึ้นไว้ทิศตะวันออก มีอุโบสถอยู่ข้างซากเจดีย์ เป็นอุโบสถหลังใหม่ สร้างเมื่อ พ.ศ. 2516 สร้างทับฐานอุโบสถหลังเก่า มีใบเสมาโดยรอบจำนวน 8 ใบ ทำจากหินทรายสีแดงซึ่งเป็นที่นิยมในสมัยอยุธยาตอนปลาย ภายในอุโบสถประดิษฐานพระประธาน เป็นพระพุทธรูปปางสมาธิสร้างด้วยอิฐฉาบปูนลงรักปิดทอง พุทธศิลปะอู่ทอง คือ พระพักตร์ค่อนข้างเหลี่ยม พระนาสิกแบน พระโอษฐ์แบะ ปลายสังฆาฏิตัดตรงเหนือพระนาภี น่าจะมีการซ่อมแซมมาแล้วหลายครั้ง
องค์การบริหารส่วนตำบลศรีบุญเรือง (จังหวัดขอนแก่น)
ระวังสับสนชื่อคล้ายกัน องค์การบริหารส่วนตำบลศรีบุญเรือง
องค์การบริหารส่วนตำบลศรีบุญเรือง เป็นองค์กรปกครองส่วนท้องถิ่นแห่งหนึ่งในอำเภอชนบท จังหวัดขอนแก่น พื้นที่ส่วนใหญ่เป็นพื้นที่ราบลุ่มน้ำท่วมถึง มีระดับความสูง 165 เมตร จากระดับน้ำทะเล สภาพพื้นที่ส่วนใหญ่ลาดเอียงลงสู่หนองกองแก้ว
ที่ตั้งและอาณาเขต
องค์การบริหารส่วนตำบลศรีบุญเรือง ตั้งอยู่ทางเหนือสุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
ประวัติ
ตำบลศรีบุญเรือง แรกเริ่มเป็นหมู่บ้านในการปกครองของตำบลชนบท โดยเมื่อวันที่ 1 เมษายน พ.ศ. 2525 ทางราชการได้แบ่งท้องที่ออกมาจัดตั้งขึ้นเป็นตำบลใหม่ ชื่อว่า "ตำบลศรีบุญเรือง" เพราะในพื้นทีมีวัดชื่อ วัดศรีบุญเรือง ที่ประชาชนส่วนใหญ่เลื่อมใส ศรัทธา โดยมีเขตปกครอง 9 หมู่บ้าน ได้แก่ บ้านชนบท บ้านคุ้มใต้ บ้านคุ้มขี้เถ้า บ้านคุ้มท่า บ้านท่าม่วง บ้านหนองหวาย บ้านกุดหล่ม บ้านวังเวิน บ้านดอนดู่ ซึ่งมีฐานะเป็น สภาตำบลศรีบุญเรือง มีหน้าที่กำกับดูแลและกำหนดแผนพัฒนา จนกระทั่งเมื่อวันที่ 19 มกราคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลศรีบุญเรือง เป็น องค์การบริหารส่วนตำบลศรีบุญเรือง จนถึงปัจจุบัน
การปกครอง
องค์การบริหารส่วนตำบลศรีบุญเรือง ปกครองครอบคลุมพื้นที่บางส่วนของตำบลศรีบุญเรือง (นอกเขตเทศบาลตำบลชนบท) จำนวน 8 หมู่บ้าน ได้แก่
ข้อมูลทางสังคม
การศึกษา
เมษายน พ.ศ. 2548
{| style="float: right; margin-left: 1em; margin-bottom: 2em; width: 250px;"
เหตุการณ์ที่กำลังดำเนินอยู่
• เอ็กซ์โป 2005 จัดขึ้นที่ จังหวัดไอจิ ประเทศญี่ปุ่น • สมเด็จพระสันตะปาปาเบเนดิกต์ที่ 16
ผู้เสียชีวิตในเดือนเมษายน
• 6: เจ้าชายเรนีเยร์ที่ 3 แห่งโมนาโก • 2: สมเด็จพระสันตะปาปาจอห์น ปอล ที่ 2
การเลือกตั้งที่กำลังจะมาถึง
เลือกตั้งอบต.ครึ่งประเทศ
หนังสือพิมพ์
รายวัน: ไทยรัฐ - เดลินิวส์ - ข่าวสด  - แนวหน้า - กรุงเทพธุรกิจ - ผู้จัดการรายวัน  - มติชนรายวัน  - บางกอกโพสต์
รายสัปดาห์: ฐานเศรษฐกิจ - ประชาติธุรกิจ
โทรทัศน์
ช่อง 3 - ช่อง 5 - ช่อง 7 - ช่อง 9 - ช่อง 11 - ไอทีวี - เนชั่นแชนแนล
สำนักข่าวต่างประเทศ
ซีเอ็นเอ็น - บีบีซี - รอยเตอร์ - เอเอฟพี
ซิโม แฮวแฮ
ซิโม แฮวแฮ (Simo Häyhä; 17 ธันวาคม พ.ศ. 2448 – 1 เมษายน พ.ศ. 2545) เป็นพลซุ่มยิงชาวฟินแลนด์ เขาได้ถูกบันทึกว่าใช้ปืนไรเฟิล M28/30 (รูปแบบคล้าย ปืนเล็กยาวโมซิน-นากองท์) ในการฆ่าศัตรูจำนวน 505 ถึง 542 คนในช่วงสงครามฤดูหนาว เป็นสถิติสูงสุดตลอดกาลของบรรดาพลซุ่มยิงในสงครามใหญ่ ตามสถิติเชื่อกันว่า แฮวแฮฆ่าศัตรูเป็นจำนวน 200 ถึง 500 คนด้วยปืนซุ่มยิง นอกจากนี้เขายังใช้ปืนกลเบา Suomi KP/-31 อีกด้วย ตัวเขาเองได้เขียนบันทึกในสมุดบันทึกเกี่ยวกับสงครามฤดูหนาวว่าเขาได้ฆ่าทหารกองทัพแดงเกิน 500 นาย
สหพันธ์ฟุตบอลภูฏาน
สหพันธ์ฟุตบอลภูฏาน (Dzongkha: འབྲུག་ཡུལ་རྐང་རིལཁོངས་གཏོགས, Bhutan Football Federation) เป็นหน่วยงานที่กำกับดูแลฟุตบอลในประเทศภูฏาน มีสำนักงานใหญ่ตั้งอยู่ที่ทิมพู ก่อตั้งขึ้นเมื่อปี พ.ศ. 2526 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลเอเชีย (เอเอฟซี) มีหน้ารับผิดชอบดูแลการแข่งขันฟุตบอลลีกในประเทศรวมถึงฟุตบอลทีมชาติภูฏาน
สระพระองค์อรไทยฯ
สระพระองค์อรไทยฯ เป็นสระน้ำสี่เหลี่ยมผืนผ้า กว้างประมาณ 10 เมตร ยาวประมาณ 15 เมตร ภายในสระก่ออิฐถือปูนโดยรอบ ที่ขอบสระทำเป็นทางเดินปูด้วยกระเบื้องซีเมนต์ มีบันไดก่ออิฐฉาบปูนลงได้ 2 ทาง มีรั้วไม้ฉลุลายกั้นตามแนวทางเดินโดยรอบ มีประตูทางเข้า-ออก 2 ทาง สระน้ำมีหลังคาคลุมเป็นโครงสร้างหลังคาไม้มุงด้วยสังกะสี ที่ขอบชายคาประดับด้วยไม้แผ่นฉลุลายโดยรอบ ตรงทางเข้าสระด้านทิศตะวันออก มีแท่นก่ออิฐฉาบปูนจารึกคำอุทิศ
คำจารึกอุทิศข้างสระน้ำ
"  ศุภมัสดุลุรัตนโกสินทร์ศก 124 สุริยคติกาลที่ 9 เดือนมีนาคม จันทรคตินิยม วันศุกร์เดือนสี่ขึ้นสิบห้าค่ำ ปีมเสงสัปตศก จุลศักราช 1267 พระเจ้าน้องนางเธอ พระองค์เจ้าอรไทยเทพกัญญา ทรงพระดำริห์ว่า จะใคร่บำเพญอุทกทานให้เปนสาธารณประโยชน์ทั่วไปในบรรดาผู้ซึ่งอยู่ในพระบรมมหาราชวัง อันตั้งอยู่ ณ ที่ห่างไกลจากฝั่งน้ำ จึ่งนำพระประสงค์ขึ้นกราบบังคมทูลพระกรุณา จึ่งทรงพระกรุณาโปรดเกล้าฯ ให้กองโยธาในกระทรวงวัง จับการสร้างสระนี้กว้าง 5 วา ยาว 7 วา 2 ศอก ลึก 2 วา ได้ลงเขื่อนถือปูนซีเมนต์ มีบันไดลาดศิลาขึ้นลง ปลูกหลังคาครอบแลรั้วกัน แล้วสำเร็จสิ้นเงิน 8661 บาท 8 อัฐ จึ่งได้อาราธนาพระสงฆ์เจริญพระปริตรพุทธมนต์ รับอาหารบิณฑบาตเปนเบื้องต้นแห่งทาน แล้วได้มีการแจกสลากต่าง ๆ มีช้างแลกระบือเปนอาทิ นับจำนวนถ้วน 5000 สลาก ทรงบริจาคแจกทั่วไปในบรรดาผู้ซึ่งอยู่ในพระบรมมหาราชวัง ด้วยหวังพระทัยให้เปนประโยชน์แลยินดีทั่วหน้า ด้วยอำนาจพระเมตตาแลสาธารณอันได้ทรงบำเพ็ญครั้งนี้ จงเปนอุปการวิธีกางกั้น สรรพพิบัติอันตราย ให้พระโรคเสื่อมคลาย ทรงพระเจริญ ศุขศิริสวัสดิ์สิ้นกาลนาน ทรงอุทิศพระกุศลส่วนสาธารณทานนี้แดท่านทั้งหลายผู้ได้อนุโมทนา จงสำเร็จความปรารถนาในทางธรรม ทั้งปัจจุบันแลภายน่าเทอญ   "
ทิตาวีร์ อักษรศรี
ทิตาวีร์ อักษรศรี (เกิด 8 พฤศจิกายน 2540) หรือ ปาแปง เป็นนักฟุตบอลอาชีพชาวไทย ซึ่งเล่นในตำแหน่งแบ็กขวา และเซ็นเตอร์แบ็ก ให้กับตราด ในไทยลีก
ระดับนานาชาติ
ในเดือนมกราคม พ.ศ. 2563 เขาลงเล่นในรายการ ฟุตบอลเอเชียเยาวชนอายุไม่เกิน 23 ปี 2020 ร่วมกับ ทีมชาติไทยชุด ยู-23
ชีวิตส่วนตัว
น้องชายฝาแฝดของทิตาวีร์คือ ทิตาธร อักษรศรี ซึ่งเป็นนักฟุตบอลเช่นเดียวกันและเล่นในตำแหน่ง แบ็กซ้าย ให้กับ การท่าเรือ เช่นเดียวกับพี่ชายฝาแฝด
พาร์กาลึ อีบราฮิม พาชา
พาร์กาลึ อีบราฮิม พาชา (Pargalı İbrahim Pasha "อีบราฮิม พาชาแห่งปาร์กา"; ประมาณ ค.ศ. 1493 – 15 มีนาคม ค.ศ. 1536) หรืออาจรู้จักในนาม เฟรงก์ อีบราฮิม พาชา (Frenk İbrahim Pasha "ชาวตะวันตก") หรือ มักบุล อีบราฮิม พาชา (Makbul İbrahim Paşa "ผู้เป็นที่โปรดปราน") ภายหลังเรียกว่า มักตุล อีบราฮิม พาชา (Maktul İbrahim Paşa "ผู้ถูกประหาร") เป็นมหาเสนาบดีแห่งจักรวรรดิออตโตมันคนแรกในรัชกาลสุลต่านสุลัยมานผู้เกรียงไกร คาดว่าเขามีต้นกำเนิดเป็นชาวแอลเบเนีย
พาร์กาลึ อีบราฮิม พาชาเป็นมหาเสนาบดี (Grand Vizier) คนแรกที่ได้รับการแต่งตั้งโดยสุลต่านสุลัยมานแห่งจักรวรรดิออตโตมัน ในปี ค.ศ. 1523 พาร์กาลึรับตำแหน่งต่อจากพีรี เมห์เมด พาชา (Piri Mehmed Pasha) ผู้ได้รับการแต่งตั้งโดยพระราชบิดาของสุลต่านสุลัยมานสุลต่านเซลิมที่ 1 และดำรงตำแหน่งอยู่ 13 ปี ปาร์กาลิเป็นผู้ที่มีความใกล้ชิดกับสุลต่านสุลัยมานเป็นอันมากและเป็นผู้ที่มีอำนาจเท่าเทียมกับอัครเสนาบดีคนอื่นอีกเพียงคนสองคนในจักรวรรดิ แต่ในปี ค.ศ. 1536 พาร์กาลึก็โดนใส่ร้ายป้ายสี และในที่สุดก็ถูกสังหารโดยสุลต่านทั้งที่เคยให้คำมั่นสัญญาไว้ก่อนหน้านั้นว่าจะไม่ยอมให้ถูกทำร้ายถึงแก่ชีวิตไม่ว่าจะด้วยกรณีใด ๆ ทั้งสิ้น
ต้นกำเนิด
อีบราฮิมเกิดจากพ่อแม่ชาวคริสตนิกายออร์ทอดอกซ์ที่ปาร์กา อิไพรัส ซึ่งขณะนั้นเป็นส่วนหนึ่งของสาธารณรัฐเวนิส โดยไม่ทราบเชื้อชาติ แต่คาดว่าเขาเคยพูดภาษาย่อยสลาวิกและรู้จักภาษากรีกและแอลเบเนีย พ่อของเขาเคยเป็นนักเดินเรือหรือชาวประมง จนกระทั่งช่วงหนึ่งใน ค.ศ. 1499 ถึง 1502 เขาถูกจับกุมในการรุกรานโดยIskender Pasha ผู้ว่าการออตโตมันแห่งบอสเนีย แล้วกลายเป็นทาส เขาพบกับเจ้าชายสุลัยมานครั้งแรกขณะอาศัยอยู่ที่คฤหาสน์ของ Iskender Pasha ใกล้เอดีร์แนน่าจะใน ค.ศ. 1514 จากนั้นจึงมีการนำตัวเขาไปรับใช้สุลัยมาน
เริ่น หมิ่น
เริ่น หมิ่น (เกิด 17 ธันวาคม พ.ศ. 2542) เป็นนักแสดงชาวจีน เริ่มเป็นที่รู้จักจากภาพยนตร์เรื่อง Cry Me A Sad River (悲伤逆流成河) ที่ฉายในปี พ.ศ. 2018 และซีรีส์จีนเรื่อง วังเดียวดาย (清平乐; Held in the Lonely Castle) ซึ่งออกอากาศใน ค.ศ. 2020
พระเจ้าบรมวงศ์เธอ กรมหลวงภูวเนตรนรินทรฤทธิ์
พระเจ้าบรมวงศ์เธอ กรมหลวงภูวเนตรนรินทรฤทธิ์ (24 พฤษภาคม พ.ศ. 2344 – 28 พฤศจิกายน พ.ศ. 2399) มีพระนามเดิมว่า พระองค์เจ้าชายทินกร เป็นพระราชโอรสในพระบาทสมเด็จพระพุทธเลิศหล้านภาลัย ประสูติแต่เจ้าจอมมารดาศิลา (สกุลเดิม ณ บางช้าง) เมื่อวันอาทิตย์ เดือน 7 ขึ้น 12 ค่ำ ปีระกา ตรีศก จ.ศ. 1163 ตรงกับวันที่ 24 พฤษภาคม พ.ศ. 2344 ในขณะที่พระบิดายังดำรงพระยศเป็นสมเด็จพระเจ้าลูกยาเธอ เจ้าฟ้ากรมหลวงอิศรสุนทร มีพระโสทรภราดาและโสทรภคินี 4 พระองค์ ได้แก่
พระเจ้าบรมวงศ์เธอ กรมหลวงภูวเนตรนรินทรฤทธิ์มีผลงานในการเขียนบทละครไว้หลายเรื่อง เช่น เรื่องแก้วหน้าม้า สุวรรณหงษ์ และอื่น ๆ อีกมากมาย นอกจากนั้นยังทรงเป็นนักเพลงยาว และสักวาชั้นเยี่ยม ซึ่งในสมัยนั้นนิยมเล่นสักวากันมากในหมู่กวี ถือว่าเป็นศิลปชั้นสูงซึ่งเจ้านายสูงศักดิ์และผู้ดีมักนัดชุมนุมลอยเรือ เล่นสักวากันในงานนักขัตฤกษ์หรือในโอกาสพิเศษ สำหรับโคลงสี่สุภาพ ก็ทรงนิพนธ์ไว้ไพเราะมาก เช่น เรื่อง นิราศฉะเชิงเทรา ฯลฯ
พระโอรส พระธิดา
พระเจ้าบรมวงศ์เธอ กรมหลวงภูวเนตรนรินทรฤทธิ์ มีพระชายา 1 องค์ คือ หม่อมเจ้าหญิงเลียบ (พระธิดาในพระเจ้าบรมวงศ์เธอ กรมพระพิพิธโภคภูเบนทร์) และมีหม่อมอีกหลายคน มีพระโอรสและพระธิดารวม 23 องค์ ดังนี้
พระโอรสและพระธิดาทั้ง 23 พระองค์นี้ มีสืบราชสกุลเพียง 5 องค์เท่านั้น คือ หม่อมเจ้าชายปาน, หม่อมเจ้าชายไพบูลย์, หม่อมเจ้าชายภูลสวัสดิ์, หม่อมเจ้าชายเป๋า และหม่อมเจ้าชายเจียก
พระอิสริยยศ
ภายหลังสิ้นพระชนม์
วัดซับชะอม
วัดซับชะอม เป็นวัดในสังกัดของคณะสงฆ์มหานิกาย ตั้งอยู่ที่หมู่ที่ 4 ตำบลขุนโขลน อำเภอพระพุทธบาท จังหวัดสระบุรี  มีความสำคัญในฐานะที่เป็นวัดในพระพุทศาสนา และเป็นศูนย์กลางของชุมชนบ้านซับชะอม และบริเวณใกล้เคียง
ประวัติ
วัดซับชะอมเป็นวัดในสังกัดของคณะสงฆ์มหานิกาย ตั้งอยู่ที่บ้านซับชะอม หมู่ 4 ตำบลขุนโขลน อำเภอพระพุทธบาท จังหวัดสระบุรี โดยที่มาของวัดตั้งตามชื่อหมู่บ้าน คือ หมู่บ้านซับชะอม  มีพื้นที่สำหรับตั้งวัด จำนวน 6 ไร่  โดยวัดได้รับการยกเป็นวัดเมื่อ พ.ศ. 2535 โดยมีพื้นที่ในเขตบริการจำนวน 2 หมู่บ้าน คือ หมู่ 4 ตำบลขุนโขลน และหมู่ 9 ตำบลเขาวง จำนวน 160 หลังคาเรือน มีจำนวนประชากรประมาณ 1,300 คน โดยมีพื้นที่ทิศเหนือจรดที่ดินเอกชน ทิศใต้ติดภูเขา ทิศตะวันออกจรดโรงเรียนวัดซับชะอม และสถานพยาบาลประจำตำบลเขาวง ทิศตะวันตกติดถนนสาธารณะและที่ดินเอกชน
ลัทธิเชมันแบบเกาหลี
ลัทธิมู (무교 Mugyo "ลัทธิเชมัน") หรือ ลัทธิชิน (신교) Singyo "ลัทธิแห่งเทพเจ้า") เป็นศาสนาพื้นเมืองของชาวเกาหลี แม้ชื่อเรียกต่างกันแต่คือลัทธิเดียวกัน อี จุง-ย็อง (Jung Young Lee) ให้นิยามว่าลัทธิมูเป็นรูปแบบหนึ่งของลัทธิชิน – ซึ่งเป็นศาสนาที่มีประเพณีแบบเชมัน บ้างเรียก พุงว็อลโด (풍월도 Pungwoldo "วิสุทธิมรรค") ปัจจุบันมีศาสนิกชนราว 5-15 ล้านคน
ภาษาเกาหลีในปัจจุบันจะเรียกคนทรงเพศหญิงว่า "มู"  หรือ "มูดัง"  หากเป็นคนทรงเพศชายจะเรียกว่า "พักซู" หรือจะเรียกชื่ออื่นก็ได้ เช่น "ดันก็อล"  โดยคนทรงในภาษาเกาหลีหรือเรียกว่า "มู" นั้น ตรงกับคำจีนว่า "วู"  ใช้เรียกคนทรงได้ไม่จำแนกเพศ โดยมูดังทำหน้าที่เป็นตัวกลางระหว่างวิญญาณ, เทพเจ้า และมนุษย์ ผ่านพิธีกรรมที่เรียกว่า "กุต"  เพื่อแก้ไขปัญหาหรือพัฒนาคุณภาพชีวิตของมนุษย์
หนึ่งในความเชื่อหลักคือต้องนับถือ ฮานึลลิม หรือ ฮวันอิน ว่าเป็น "ผู้สร้างทุกสรรพสิ่ง" และ "ของเทพเจ้าทั้งหมดในธรรมชาติ" มีตำนานมาว่าเหล่ามูดังคือสืบสันดานลงมาจากราชาสวรรค์ พระโอรสของพระชนนี [แห่งราชาสวรรค์] การสืบทอดการเป็นคนทรงจะส่งผ่านทางสายผู้หญิง ส่วนตำนานอื่น ๆ มักเชื่อมโยงความเชื่อดั้งเดิมเข้ากับเรื่องทันกุน พระโอรสของราชาสวรรค์ซึ่งเป็นผู้ก่อตั้งชาติเกาหลี
ลัทธิมูของเกาหลีจะมีลักษณะใกล้เคียงกับลัทธิวูของจีน, ลัทธิชินโตของญี่ปุ่น, ศาสนาพื้นเมืองชาวไอนุ รวมทั้งศาสนาพื้นเมืองของชาวไซบีเรียและแมนจู บางแห่งในเกาหลียังเรียกหมอผีเหล่านี้ว่า "ทันกุลทันกุล-อารี" (dangul dangul-ari) ส่วนคนทรงหรือ "มูดัง" นั้นก็ใกล้เคียงกับมิโกะของญี่ปุ่น และยุตะของรีวกีว นอกจากนี้ลัทธิมูยังส่งอิทธิพลต่อลัทธิเกิดใหม่ในเกาหลี เช่น ลัทธิช็อนโดและชึงซันโด (Jeung San Do) จากการศึกษาด้านสังคมวิทยาพบว่าชาวคริสต์ในหลาย ๆ คริสตจักรยังคงปฏิบัติศาสนกิจด้วยพื้นฐานอย่างลัทธิมูซึ่งฝังรากลึกมาช้านาน
พระนางมินละเมียะแห่งอังวะ
พระนางมินละเมียะแห่งอังวะ (မင်းလှမြတ်, ) พระอัครมเหสีของพระญาติชั้นที่ 1 พระเจ้าตราพระยาแห่งอังวะ กษัตริย์ลำดับที่ 3 พระนางอภิเษกกับพระเจ้าตราพระยาเมื่อ ค.ศ. 1385 พระนางเป็นพระราชมารดาของ พระเจ้ากะเลเจเต่าง์โหญ่
แนท คิง โคล
แนทาเนียล อดัมส์ โคล (Nathaniel Adams Coles; 17 มีนาคม ค.ศ. 1919 - 15 กุมภาพันธ์ ค.ศ. 1965) หรือที่รู้จักกันในวงการดนตรีว่า แนท คิง โคล (Nat King Cole) นักเปียโน, นักแต่งเพลงและนักร้องเพลงแจ๊ซชาวอเมริกันโคลเริ่มต้นความสำเร็จจากเป็นนักเปียโนแจ๊ซแนวหน้า จากนั้นก็หันมาทุ่มเทให้กับการร้องเพลง จนกระทั่งกลายเป็นหนึ่งในนักร้องที่โด่งดังและเป็นที่รู้จักแพร่หลายคนหนึ่ง
วัยเด็ก
โคลเกิดที่เมืองมอนโกเมอรี่ รัฐอลาบามา วันเกิดของเขาตรงกับวันเซนต์แพทริก ค.ศ. 1919 บิดาของเขาเป็นนักเทศน์ ช่วงที่เขายังเป็นเด็กอยู่ครอบครัวของเขาย้ายไปที่เมืองชิคาโก รัฐอิลินอยส์ ที่นั่นเองบิดาของเขาได้เลื่อนชั้น มารดาของแนทชื่อเพอรินาได้เป็นผู้ดูแลโบสถ์ เธอเป็นผู้สอนให้เขาเล่นออร์แกนจนกระทั่งอายุได้ 12 ปี
ครอบครัวโคลอาศัยอยู่ในเขตบรอนซ์วิลในเมืองชิคาโก แนทมักแอบออกจากบ้านไปเข้าคลับฟังเพลงจากศิลปินเช่น หลุยส์ อาร์มสตรอง, เอิร์ล "ฟาธา" ไฮน์ และ จิมมี่ นูน เขาเข้าร่วมโครงการดนตรีที่มีชื่อเสียงที่โรงเรียนดูซาเบิล
โคลเริ่มยึดการแสดงดนตรีเป็นอาชีพช่วงกลางยุค 1930 โดยมีแรงบันดาลใจจากการเล่นของเอิร์ล ไฮน์ เขายังเป็นวัยรุ่นอยู่ และช่วงนี้เองที่เขาได้คิดชื่อ แนท โคล ขึ้นมาก พี่ชายคนโตของแนทชื่อ เอดดี้ โคล เป็นคนเล่นเบส ต่อมาได้เข้าร่วมวงกับน้องชาย ไม่นานพวกเขาก็ได้อัดแผ่นเสียงครั้งแรกเมื่อ ค.ศ. 1936 ภายใต้ชื่อของเอดดี้ พวกเขาเล่นดนตรีที่คลับสม่ำเสมอ
แนทได้ฉายาว่า คิง ให้กับชื่อของเขาจากการที่ไปเล่นดนตรีที่คลับเพลงแจ๊ซแห่งหนึ่ง ซึ่งอาจจะเป็นชื่อเล่นที่นำมาจากกลอนเด็กเล่นชื่อ โอลด์ คิง โคล
นอกจากนี้แล้ว โคลยังเป็นนักเปียโนในการทัวร์ระดับชาติช่วงยุคฟื้นฟูตำนานดนตรีแบบแร็กไทม์และละครบรอดเวย์ แต่แล้วทัวร์นี้ล้มเหลวที่เมืองลองบีช รัฐแคลิฟอร์เนีย ที่นี่เองเขาตัดสินใจตั้งรกราก
ลอสแอนเจลิส และ คิล โคล ทริโอ
แนทและเพื่อนนักดนตรีอีกสามคนได้ตั้งวง "คิงโคลสวิงเกอส์" ขึ้นที่เมืองลองบีช และเช่นตามบาร์ท้องถิ่น นอกจากนี้แล้วพวกเขายังได้เงิน 90เหรียญต่อสัปดาห์จากการแสดงให้บาร์ลองบีชไพค์ แนทแต่งงานกับนักเต้นชื่อ เมแกน โรบินสันซึ่งเธอเองก็เคยทัวร์การแสดงระดับชาติกับเขามาก่อน จากนั้นทั้งคู่ก็ย้ายไปที่ลอสแอนเจลิส ที่นั่นเองเขาได้ตั้งวง "แนท คิง โคล ทริโอ" ขึ้น โดยมีแนทเล่นเปียโน ออสการ์ มัวร์เล่นกีต้าร์ และวีสลีย์ ปรินซ์เล่นดับเบิ้ลเบส วงทริโอนี้เล่นที่ลอสแอนเจลิสตลอดยุค1930 และยังเข้าเล่นออกอากาศตามสถานีวิทยุอีกหลายแห่ง หน้าที่ของแนทคือเป็นผู้เล่นเปียโนและคนนำวง
มีความเชื่อผิดว่าอาชีพนักร้องของแนทจะไม่เริ่มขึ้นถ้าไม่มีเจ้าของบาร์ขี้เมาคนหนึ่งขอให้แนทร้องเพลง Sweet Lorraine ที่จริงแล้ว แนท โคลได้พูดออกอากาศไว้ว่า เรื่องราวที่เล่าแต่งกันมานั้นฟังดูดี ก็เลยปล่อยให้เลยตามเลย ความจริงคือแนทนั้นร้องเพลงอยู่เนืองๆระหว่างเล่นดนตรี เขาสังเกตว่าผู้ฟังเริ่มขอให้มีการร้องเพลงมากขึ้น เขาเลยสนองข้อคำขอจากผู้ฟัง มีบ้างที่คนฟังขอเพลงที่เขาไม่รู้จัก ดังนั้นเขาจึงร้องเพลง Sweet Lorraine ให้ฟังแทน
ช่วงสงครามโลกครั้งที่สอง วีสลีย์ ปรินซ์ทิ้งวงไปและแนทได้หาคนมาแทนที่ เขาคนนั้นคือ จอห์นนี่ มิลเลอร์ ซึ่งต่อมาในยุค1950 ตำแหน่งนี้ก็ถูกแทนโดย ชาร์ลี แฮร์ริส
ต่อมาวงได้เซ็นสัญญากับแคปิตอลเรคคอร์ดส ปีค.ศ. 1943 โคล นั้นอยู่กับบริษัทเพลงนี้ไปตลอดชีวิตการทำงานของเขา รายได้จากการขายแผ่นเสียงของแนทนั้นทำกำไรให้กับค่ายเพลงมากในยุคนี้ และยังเป็นแหล่งเงินทุนหลักในการสร้างตึกใหม่ให้กับบริษัท ตึกที่ว่านี้สร้างเสร็จในปี ค.ศ. 1956 มันเป็นตึกทำการทรงกลมตึกแรกของโลกและรู้จักกันในนาม The house that Nat built หรือ บ้านที่แนทเป็นคนสร้าง
โคลจัดว่าเป็นนักเปียโนแจ๊ซแนวหน้า การจัดวงทริโอที่ประกอบไปด้วยเปียโน กีต้าร์และเบสในยุคของบิ๊กแบนด์ของเขานั้นจัดว่าเป็นการปฏิวัติวงการเพลงแจ๊ซ ซึ่งต่อมาภายหลังก็เป็นการจัดวงแจ๊ซทริโอที่นิยมสืบต่อมา
อาชีพนักร้องยุคเริ่มต้น
ในยุค1940 โคลได้เริ่มอัดและร้องเพลงที่เป็นป๊อปมากขึ้นสำหรับผู้ฟัง ส่วนมากแล้วเพลงในยุคนี้จะร้องกับวงเครื่องสาย
โคลกลายเป็นสัญลักษณ์ที่เป็นที่นิยมหรือป๊อปไอคอน และเป็นที่จดจำในช่วงยุคเพลง The Christmas Song, Nature Boy (1948), Mona Lisa (1950) , Too Young (1951) และเพลงที่โด่งดังของเขาอีกเพลงคือ Unforgettable (1951) ช่วงนี้นี่เองที่เขาเปลี่ยนไปร้องเพลงที่เป็นสไตล์ป๊อป ทำให้นักวิจารณ์เพลงแจ๊ซและแฟนเพลงแจ๊ซวิจารณ์เขาว่าเขาได้ละทิ้งแจ๊ซขายตัวเองให้เพลงป๊อป แต่ความจริงแล้วเขาไม่เคยทิ้งแจ๊ซไป เห็นได้จากที่เขาได้อัดเพลงที่เป็นแจ๊ซทั้งอัลบั้มในปีค.ศ. 1956ในชื่อ After Midnight
ประวัติศาสตร์ทางโทรทัศน์
ในวันที่ 5 พฤศจิกายน ค.ศ. 1956 รายการ แนท คิง โคล โชว์ (Nat King Cole Show) ออกอากาศเป็นครั้งแรกผ่านทางช่อง NBC-TV คนส่วนมากมักเข้าใจผิดว่า แนท โคลเป็นคนแอฟริกัน อเมริกันคนแรกที่เป็นพิธีกรรายการโทรทัศน์ แต่ความจริงแล้วผู้ที่เป็นคนแรกคือ ฮาเซล สก็อต นักร้องและนักเปียโนแจ๊ซในปี1950 รายการของแนทนั้นเป็นรายการโทรทัศน์แรกที่มีดารานักร้องชื่อดังอย่างแนทเป็นพิธีกรเสียมากกว่า เริ่มแรกนั้นรายการออกอากาศทุกคืนวันจันทร์เป็นเวลา15นาที ต่อมารายการได้ขยายเวลาออกไปเป็นครึ่งชั่วโมงในเดือนกรกฎาคมปี1957
รายการของโคลนั้นได้เพื่อนนักร้องนักดนตรีหลายคนในวงการช่วยเหลือผลัดเปลี่ยนหมุนเวียนมาเป็นแขกให้รายการเพื่อเป็นการประหยัดต้นทุน เริ่มต้นจาก แฟรงกี้ แลน นักร้องผิวขาวคนแรกที่มาเป็นแขกให้รายการ ผู้ซึ่งได้ชื่อว่าเป็นคนทำลายกำแพงสีผิว เอลล่า ฟิตเจอรัลด์, แฮร์รี่ เบลาฟอนเต้, เมล ทอร์เม้, เปกกี้ ลี และเอิร์ธ่า คิท เป็นต้น
รายการของเขานั้นส่วนมากผลิตโดยขาดทุนสนับสนุนระดับชาติ รายการออกอากาศครั้งสุดท้ายเมื่อวันที่ 17 ธันวาคม ค.ศ. 1957 รายการของโคลอยู่รอดมาได้เพียงปีเดียวเท่านั้นทั้งนี้ก็เป็นเพราะโคลเพียงผู้เดียว ไม่ใช่ช่องNBC ซึ่งทางช่องเองที่เป็นคนตัดสินใจถอดรายการออก
ความจริงคือทั้งทางช่องและตัวแนทเองที่ได้ทำรายการทั้งๆที่ประสบปัญหาทางการเงินอย่างมหันต์ คนต่างเชื่อกันว่ารายการของโคลนั้นต้องปิดไปเพราะเหตุนี้ทั้งๆที่ได้รับความนิยมสูง แต่ความจริงแล้วคือรายการของเขานั้นต้องแพ้ให้กับรายการคู่แข่งทางช่อง ABC รายการเพลงเป็นการลงทุนที่มีความเสี่ยงโดยมีปัจจัยอย่างคนดูที่ไม่แน่นอน ตัวอย่างรายการที่เกิดขึ้นและดำเนินไปได้เพียงฤดูเดียวได้แก่ของ แฟรงค์ ซินาตร้าในปี1957 จูดี้ การ์แลนด์ในปี 1963 และ จูลี่ แอนดรูส์ในปี 1972 เป็นต้น
การถูกเพิกถอนรายการและการเหยียดสีผิว
รายการทีวีของโคลนั้นถูกเพิกถอนเพราะว่าผู้ให้สนับสนุนหลักไม่อยากที่จะให้เงินสนับสนุนรายการที่ออกอากาศศิลปินผิวสี โคลนั้นต่อสู้กับการเหยียดสีผิวมาต่อชีวิต เขาปฏิเสธที่จะเล่นดนตรีในรายการที่มีการแยกสีผิวอย่างเห็นได้ชัด ในปี1956 เขาถูกโจมตีเพื่อที่จะลักพาตัวบนเวทีระหว่างร้องเพลง Little Girl ในเมืองเบอมิงแฮม รัฐอลาบามา โดยสมาชิกสามคนจาก North Alabama White Citizens' Council โคลได้รับบาดเจ็บที่หลัง เขาไม่ได้เล่นจนจบคอนเสิร์ตและไม่เคยหวนกลับไปแสดงดนตรีทางรัฐทางใต้อีกเลย
ยุค1950และหลังจากนั้น
ตลอดยุค 1950 โคลยังคงความนิยมได้อย่างต่อเนื่องเช่น จากเพลง Smile, Pretend, A Blossom Fell และ If I May เป็นต้น เพลงที่เป็นที่นิยมเหล่านี้ได้ผู้เรียบเรียงและควบคุมที่มีชื่อเสียงอย่างเช่น เนลสัน ริดเดิ้ล, กอร์ดอน เจนคินส์ และราลฟ์ คาร์มิคาเอล เป็นต้น ริดเดิ้ลเป็นคนเรียบเรียงอัลบั้มในยุค1950ของโคล เช่นอัลบัมแผ่นLP 10นิ้วในปี1953 ชื่อ Nat King Cole Sings For Two in Love เจนคินส์เป็นคนเรียบเรียงให้เพลง Love Is The Thing ที่ขึ้นเป็นอันดับหนึ่งในอัลบั้มปี1957เดือนเมษายน
ปีค.ศ. 1958 โคลไปที่ฮาวาน่า ประเทศคิวบา เพื่ออัดอัลบั้มเพลงของเขาในภาษาสเปนชื่อ Cole Espanol
รสนิยมการฟังเพลงที่เปลี่ยนไปในยุคปี1950 ทำให้การร้องเพลงของโคลไม่เป็นที่นิยมในหมู่คนฟังวัยเยาว์ แม้ว่าเพลง Send For Me จะเอาชัยเพลงสไตล์ร็อก แอนด์ โรล ไต่ชาร์ตสูงสุดที่อันดับที่หก
โคลกลับมาได้รับความนิยมอีกครั้งในระหว่างยุค1960 ด้วยเพลงที่มีกลิ่นอายเพลงคันทรี่อย่าง Ramblin' Rose, Dear Lonely Hearts, Those Lazy, Hazy, Crazy Days of Summer และ That Sunday, That Summer เป็นต้น
โคลร่วมเล่นภาพยนตร์สั้นและซิทคอมหลายเรื่องเช่น เล่นเป็น W.C. Handy ในหนังเรื่อง St. Louis Blues (1958) และปรากฏตัวใน The Nat King Cole Story, China Gate และ The Blue Gardenia (1953) และเรื่อง Cat Ballou ในปี1965 ซึ่งเป็นภาพยนตร์เรื่องสุดท้ายที่ออกฉายสองสามเดือนหลังเขาตาย
การตาย และความสำเร็จหลังเสียชีวิต
โคลเป็นคนสูบบุหรี่จัด เขาสูบบุหรี่เกือบสามซองต่อวัน เขาตายด้วยโรคมะเร็งปอดในวันที่ 15 กุมภาพันธ์ ค.ศ. 1965 ระหว่างในช่วงที่เขายังประสบความสำเร็จในอาชีพนักร้องอยู่ หนึ่งวันก่อนเขาตาย เขาได้สัมภาษณ์ออกอากาศผ่านทางวิทยุกล่าวว่า "ผมรู้สึกดีขึ้นกว่าก่อน ผมคิดว่าในที่สุดผมก็จัดการมะเร็งนี่อยู่"
หนังสือชื่อ Chicken Soup for the Soul ฉบับปีค.ศ. 1977 เขียนเรื่องของเขาว่า วันที่เขากำลังจะตายนั้น ภรรยาของโคลชื่อ มาเรีย เกือบพลาดมาดูใจเขาเพราะประสบปัญหากับรถยนต์ แต่ว่านี่เป็นเพียงเรื่องเล่าต่อๆกันมาเท่านั้น
ต่อมาเพลงที่อัดในปี1957 อย่าง When I Fall In Love ก็ขึ้นเป็นอันดับสี่ใน UKชาร์ตของสหราชอาณาจักร ในปี1987
ในปี1983 คนดูแลจัดเก็บเอกสารของ EMI Electrola Records (ซึ่งเป็นบริษัทแม่ของแคปิต็อล) คนพบเพลงของโคลที่อัดไว้แต่ไม่เคยถูกปล่อยออกมา ซึ่งหนึ่งในนั้นมีเพลงที่ร้องเป็นภาษาญี่ปุ่นและภาษาสเปน ชื่อเพลง Tu Eres Tan Amable แคปิต็อลปล่อยเพลงพวกนี้ออกมาในที่สุดในปีหลังๆในรูปของแผ่นLP ชื่อ Unreleased
โคลได้รับเกีรยติให้มีชื่อขึ้นใน Alabama Music Hall of Fame และ Alabama Jazz Hall of Fame เขาได้รับเกียรติให้ได้รับรางวัล Grammy Lifetime Achievement Award ในปี 1990 และในปี 1997 ก็ได้รับเกียรติให้มีชื่อใน Down Beat Jazz Hall of Fame ในปี 2007 ใน Hit Parade Hall of Fame
ในปี1991 Mosaic Recordsได้ปล่อยอัลบั้ม The Complete Capitol Recordings of the Nat King Cole Trio ซึ่งประกอบไปด้วย ซีดีจำนวน18แผ่น มีเพลงถึง349เพลงด้วยกันในชุด และอัลบั้มพิเศษนี้ยังมีในรูปของแผ่นLPคุณภาพดีจำนวน27แผ่นด้วย
น้องชายคนเล็กสุดของแนทชื่อว่า เฟรดดี้ โคล และลูกสาวของแนท นาตาลี โคล ล้วนดำเนินรอยตามเขาโดยการเป็นนักร้องอาชีพ
ฤดูร้อนปี1991 นาตาลีและบิดาของเธอได้รับความนิยมอย่างไม่ได้คาดหมายเอาไว้ จากการที่เธอนำเสียงของเธอและพ่อมารวมเข้าด้วยกันในเพลง Unforgettable โดยเพลงนี้เป็นส่วนหนึ่งในอัลบั้มของเธอที่มอบให้กับบิดา เพลงและอัลบั้มในชื่อเดียวกันคือ Unforgettable นี้ได้รับรางวัล7รางวัลจาก Grammy Award ในปี 1992
ชีวิตส่วนตัว
แนทนั้นได้ใช้ปีเกิดที่ต่างกันถึงสี่ปีระบุในเอกสารสำคัญ เช่นปี 1915, 1916, 1917, 1919 แต่ว่าผู้ให้กำเนิดและเครือญาติต่างระบุไว้ว่าเขาเกิดเมื่อปี1920 โคลแต่งงานครั้งแรกกับนาดีน โรบินสัน และชีวิตการแต่งงานครั้งแรกนี้ก็จบลงในวันที่ 28 มีนาคม ค.ศ. 1948
หกวันให้หลังจากการหย่าร้าง เขาก็แต่งงานกับนักร้องชื่อ มาเรีย ฮอลคินส์ เอลลิงตัน พวกเขาแต่งงานกันที่ฮาเลม มีลูกด้วยกันทั้งหมดห้าคนประกอบด้วย ลูกสาวก็คือนาตาลี โคล เกิดเมื่อปี1950 และบุตรบุญธรรมชื่อคาโรล (ลูกสาวของพี่น้องของมาเรีย เกิดปี1944) และบุตรบุญธรรมอีกคนชื่อ แนท เคลลี่ โคล (เกิดปี1959) และลูกสาวฝาแฝดชื่อ เคซี่และทิโมลิน ที่เกิดปี1961  โคลมีสัมพันธ์กับหญิงอื่นตลอดการแต่งงานครั้งนี้
ระหว่างที่เขาเป็นโรคมะเร็งปอดนั้น เขาเพิกเฉยต่อภรรยาเขาและหันไปคบกับนักแสดงชื่อ กัลเนลล่า ฮุตตัน แทน แต่อย่างไรก็ตามเขาก็อยู่กับภรรยาในช่วงที่เป็นมะเร็งและภรรยาเขาก็อยู่ข้างเขาจนกระทั่งเขาตาย
โคลเป็นนักสูบบุหรี่ตัวยง โดยเฉพาะบุหรี่ยี่ห้อ KOOL รสเมนทอลที่เขาสูบถึงสามซองต่อวัน เพราะเขาเชื่อว่าสูบบุหรี่แล้วทำให้เสียงของเขาต่ำลง (จริงแล้วเขาสูบบุหรี่สองสามมวนก่อนอัดแผ่นเสียงทุกครั้ง) แนทจากไปเมื่อวันที่ 15 กุมภาพันธ์ ปี1965 ที่โรงพยาบาลเซนต์จอห์น ในเมืองซานตาโมนิก้า รัฐแคลิฟอเนีย พิธีศพของเขาจัดขึ้นที่โบสถ์ที่ลอสเองเจลิส อัฐิของเขาถูกฝังเก็บไว้ที่ Forest Lawn Memorial Park ในเกล็นเดล รัฐลอสเองเจลิส
แหล่งข้อมูลอื่น
1919 1965
วัดมหาธาตุ
วัดมหาธาตุ เป็นชื่อเรียกของวัดที่ที่มีพระสถูปเจดีย์หรือพระปรางค์ที่บรรจุพระอัฐิธาตุของพระพุทธเจ้า อาจหมายถึง:
ตำบลห้วยแก
ห้วยแก เป็นตำบลหนึ่งในอำเภอชนบท จังหวัดขอนแก่น
ประวัติ
ห้วยแก แรกเริ่มเป็นหมู่บ้านในการปกครองของตำบลบ้านแท่น ชื่อว่าบ้านราดนกเจ่า ต่อมาชาวบ้านเห็นว่าหมู่ย้านนั้นอยู่ติดกับลำห้วย และมีต้นไม้ "ต้นแก" อยู่บริเวณนั้น จึงเปลี่ยนชื่อใหม่ว่า บ้านห้วแก ต่อมาเมื่อวันที่ 1 กุมภาพันธ์ พ.ศ. 251 ทางราชการได้แบ่งท้องที่ตำบลบ้านแท่นออกมาจัดตั้งขึ้นเป็นตำบลใหม่ ชื่อว่า "ตำบลห้วยแก" เมื่อวันที่ 5 กรกฎาคม พ.ศ. 2516 ทางราชการได้จัดตั้ง สภาตำบลห้วยแก
จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยมีประกาศให้เปลี่ยนแปลงฐานะจาก สภาตำบลห้วยแก เป็น องค์การบริหารส่วนตำบลห้วยแก จนถึงปัจจุบัน
ที่ตั้งและอาณาเขต
ตำบลห้วยแก ตั้งอยู่ทางใต้สุดของอำเภอ มีอาณาเขตติดต่อกับเขตการปกครองข้างเคียงดังต่อไปนี้
การแบ่งเขตการปกครอง
ตำบลห้วยแกแบ่งออกเป็น 9 หมู่บ้าน ได้แก่
เจ้าหญิงโทชิ
เจ้าหญิงโทชิ (十市皇女 (Tōchi-naishinnō); 648/653 — 3 พฤษภาคม 678) เจ้าหญิงแห่งญี่ปุ่นระหว่าง ยุคอะซุกะ ในประวัติศาสตร์ของญี่ปุ่นและเป็นจักรพรรดินีของ จักรพรรดิโคบุง
ไอ้แมงมุมในรูปแบบอื่น
thumb|right|500px|[[ไอ้แมงมุมรูปแบบต่าง ๆ (วาดโดย เดวิด ลินช์)]] นอกจากจะเป็นหนึ่งในหนังสือการ์ตูนกระแสหลักของสังกัดมาร์เวลคอมิกส์ (Marvel Comics) แล้ว เรื่องของไอ้แมงมุม หรือสไปเดอร์แมน (Spider-Man) ก็ยังถูกนำมาเล่าในเนื้อเรื่องอื่น ๆ ด้วย
ไอ้แมงมุมตัวอื่น ๆ
นอกจากในเรื่องไอ้แมงมุมแล้ว หนังสือการ์ตูนเรื่องอื่น ๆ ก็ยังมีตัวละครการ์ตูนที่ได้หยิบยืมเอาอัตลักษณ์ของไอ้แมงมุมไปใช้ โดยในจำนวนนี้ บางตัวเป็นตัวการ์ตูนของมาร์เวลคอมมิคส์อยู่แล้วด้วย ซึ่งได้แก่
นอกจากนี้ ยังมีตัวการ์ตูนตัวอื่น ๆ ที่เคยนำลักษณะเด่นของไอ้แมงมุมมาใช้เช่นกัน ได้แก่
สไปเดอร์แมน: แฟรีย์เทลส์
“สไปเดอร์แมน: แฟรีย์เทลส์” (Spider-Man: Fairy Tales) เป็นหนังสือการ์ตูนที่นำเอาการ์ตูนไอ้แมงมุมมาดัดแปลงให้คล้ายกับนิทาน โดยเนื้อเรื่องในฉบับแรก จะดำเนินไปตามเค้าโครงของนิทานเรื่องหนูน้อยหมวกแดง (Little Red Riding Hood) โดยมีแมรี เจน (Marry Jane) รับบทเป็นหนูน้อยหมวกแดง และปีเตอร์ ปาร์คเกอร์ รับบทเป็นหนึ่งในคนตัดไม้ (ซึ่งนอกจากปาร์คเกอร์แล้วยังมีนอร์แมน ออสบอร์น (Norman Osborn) และแฟลช ทอมพ์สัน (Flash Tompson) ที่เป็นคนตัดหมายเหมือนกัน) ซึ่งหัวหน้าของคนตัดไม้ก็คือ เจ. โจนาห์ เจมสัน (J. Jonah Jameson) และนอกจากนั้นยังมีป้าเมย์ (Aunt May) ที่รับบทเป็นคุณยายของหนูน้อยหมวกแดงด้วย ในเรื่องนี้ ปาร์คเกอร์จะเป็นตัวการ์ตูนที่ไม่ค่อยแข็งแรงนัก แต่มีความเร็ว ความว่องไว และ “สามารถปีนป่ายได้เก่งกว่าทุก ๆ คน” ในตอนท้ายของเรื่อง ทั้งปาร์คเกอร์กับเจนได้ช่วยกันฆ่าหมาป่าที่เข้ามาซ้อนตัวในบ้านของคุณยายลงได้ แต่ก่อนหน้านั้น หมาป่าก็ได้สังหารเกว็น สแตซีย์ (Gwen Stacy) ตัวละครอีกตัว ไปก่อนแล้ว ท้ายที่สุด หนังสือการ์ตูนเรื่องนี้ก็จบลงด้วยการหมั้นกันของปาร์คเกอร์และเจน
เฮาส์ออฟเอ็ม
เฮาส์ออฟเอ็ม (House of M) คือ การ์ตูนอีกเรื่องหนึ่งของมาร์เวลคอมมิคส์ มีเนื้อเรื่องกล่าวถึงสคาร์เลต วิตช์ (Scarlet Witch) ที่ออกมาเปลี่ยนแปลงโลกแห่งความจริงเพื่อที่จะให้ความปรารถนาอันยิ่งใหญ่และสร้างสังคมที่สมบูรณ์แบบที่สุดแก่มนุษย์ทุกคนเท่าที่จะทำได้ โดยโลกที่สร้างขึ้นมาใหม่นี้ถูกปกครองโดยกลุ่มมนุษย์กลายพันธุ์ที่มีผู้นำเป็นแม็กเนโต (Magneto, ตัวละครการ์ตูนตัวร้ายในเรื่องเอกซ์-เมน (X-Men))
ใน “สไปเดอร์แมน: เฮาส์ออฟเอ็ม” (Spider-Man: House of M) หนึ่งในการ์ตูนชุดไอ้แมงมุมที่เป็นตอนย่อยของเฮาส์ออฟเอ็มนั้น คนในโลกที่ถูกสร้างขึ้นมาใหม่ต่างก็เชื่อว่าปีเตอร์ ปาร์คเกอร์ เป็นมนุษย์กลายพันธุ์เหมือนกันกับผู้ที่ปกครองโลกนี้อยู่ และอัตลักษณ์ของไอ้แมงมุมของเขาก็เป็นที่รู้จักกันอย่างกว้างขวาง ในภาคนี้ ปาร์คเกอร์เป็นคนที่มีฐานะร่ำรวย เขาได้แต่งงานกับเกว็น สแตชีย์ และมีบุตรชายด้วยกันหนึ่งคนชื่อว่าริตชี (Ritchie) ส่วนป้าเมย์และลุงเบน (Uncle Ben) ของเขานั้นก็ยังคงมีชีวิตอยู่พร้อมกับสุขภาพที่ดี ส่วนเจ. โจนาห์ เจมสัน ก็กลายเป็นนักประชาสัมพันธ์ที่ใช้ประโยชน์จากปาร์คเกอร์ในทางมิชอบอยู่ตลอดเวลา จนกระทั่งวันหนึ่ง ได้เกิดโชคร้ายกับปาร์คเกอร์ขึ้นเมื่อเจมสันได้ออกมาเปิดเผยต่อโลกว่า ไอ้แมงมุมไม่ใช่มนุษย์กลายพันธุ์โดยกำเนิด เป็นผลให้ชีวิตของปาร์คเกอร์ถูกลอยแพจากสังคมที่มีกลุ่มคนกลายพันธุ์เป็นใหญ่นี้ไปในที่สุด
หลังจากที่โลกดังกล่าวกลับมาสู่สภาวะปกติ ปาร์คเกอร์ก็ต้องทรมานกับความทรงจำอันน่ากลัวจากชีวิตในโลกที่เขาจากมา
สไปเดอร์แมน 2099
สไปเดอร์แมน 2099 (Spider-Man 2099) หรือที่รู้จักกันในฉายามิเกล โอ’ฮารา แห่งมาร์เวล 2099 (Miquel O’Hara of Marvel 2099) เป็นเรื่องราวของไอ้แมงมุมอีกตัวที่ชื่อมิเกล โอ’ฮารา นักพันธุศาสตร์ ซึ่งได้รับพลังพิเศษจากการตัดต่อยีน
1602
thumb|right|280px|หน้าปก[[หนังสือการ์ตูนมาร์เวล 1602]] มาร์เวล 1602 (Marvel 1602) คือ มินิซีรีส์ที่กล่าวถึงปีเตอร์ ปาร์ควอช (Peter Parquagh) ตัวการ์ตูนคัดลอกของปีเตอร์ ปาร์คเกอร์ โดยในตอนที่ชื่อว่า “1602: นิวเวิลด์” (1602: New World) นั้น ปาร์ควอชได้แสดงอัตลักษณ์ของแมงมุมออกมาด้วย
เอ็กไซล์ส
เอ็กไซลส์ (Exiles) เป็นหนังสือการ์ตูนของสังกัดมาร์เวลคอมมิคส์อีกเรื่องหนึ่งที่กล่าวถึงเรื่องราวการเดินทางแบบข้ามมิติของตัวการ์ตูนต่าง ๆ ในสังกัด ซึ่งรวมไปถึงไอ้แมงมุมและตัวละครอื่น ๆ ที่อยู่ในการ์ตูนชุดไอ้แมงมุมด้วย ได้แก่
เอิร์ธเอ็กซ์
ในหนังสือการ์ตูนชุดเอิร์ธเอ็กซ์ (Earth X) ปีเตอร์ ปาร์คเกอร์ ไม่ได้เป็นยอดมนุษย์เหมือนกับเรื่องอื่น ๆ โดยเรื่องนี้เขารับบทบาทเป็นเจ้าหน้าที่ตำรวจเท่านั้น โดยมีตัวละครจากไอ้แมงมุมอีก 3 ตัวมาร่วมด้วย ได้แก่
เอจออฟแอพ็อคแคลิพซ์
ในการ์ตูนชุด “เอจออฟแอพ็อคแคลิพซ์” (Age of Apocalypse) ปีเตอร์ ปาร์คเกอร์ ถูกประหารชีวิตโดยระบอบการปกครองของแอพ็อคแคลิพซ์ (Apocalypse) เนื่องจากว่าเขาคือพันธมิตรมือดีของฝ่ายกบฏที่นำโดยเกว็น สแตซีย์
แอมัลแกมคอมมิคส์
สไปเดอร์บอย (Spider-Boy) ของแอมัลแกมคอมมิคส์ (Amalgam Comics) คือตัวละครที่นำเอาไอ้แมงมุมกับซูเปอร์บอยมารวมเข้าด้วยกัน ตัวละครตัวนี้ถือกำเนิดขึ้นหลังจากที่มีการสร้างการ์ตูนเรื่อง “มาร์เวล วีเอส ดีซี” (Marvel vs. DC) ซึ่งเป็นการ์ตูนที่นำเอาตัวละครทุกตัวของสังกัดมาร์เวลคอมมิคส์และดีซีคอมมิคส์ (DC Comics) มารวมเข้าไว้ด้วยกัน
สไปเดอร์แมน: เรจ์น
thumb|right|280px|หน้าปก[[หนังสือการ์ตูนสไปเดอร์แมน: เรจ์น]] “สไปเดอร์แมน: เรจ์น” (Spider-Man: Reign) เป็นการ์ตูนไอ้แมงมุมอีกรูปแบบหนึ่ง ที่เล่าถึงไอ้แมงมุมในอนาคตซึ่งวางมือจากการปราบอาชญากรไปแล้ว แต่ต้องกลับมาทำหน้าที่อีกครั้งเนื่องจากศัตรูเก่า ๆ ของเขากลับมา
มาร์เวลซอมบีส์
“มาร์เวลซอมบีส์” (Marvel Zombies) เป็นการ์ตูนชุดของมาร์เวลคอมมิคส์ที่มีตัวเอกเป็นไอ้แมงมุมและตัวละครยอดมนุษย์ทุกตัวในสังกัดซึ่งถูกเปลี่ยนให้กลายเป็นผีดิบกินคนทั้งหมด ถึงแม้ว่าไอ้แมงมุมในรูปแบบผีดิบจะดูน่าขยะแขยงเวลาที่เขาหิวหรือกิน (ในเรื่อง เขาได้กินแมรี เจน และป้าเมย์ไปด้วย) เขาก็ยังมีความรู้สึกผิดและทุกข์ทรมานที่ได้ทำสิ่งเหล่านี้ลงไป แต่เขาก็ไม่สามารถเปลี่ยนแปลงธรรมชาติแบบผีดิบของเขาได้
ในตอนท้ายเรื่องของการ์ตูนชุดนี้ ไอ้แมงมุมเป็นหนึ่งในยอดมุนษย์จำนวนหนึ่งที่ได้กลายเป็นพวก “เดอะแกแลคตัส” (The Galactus) ซึ่งสถานะนี้ เกิดขึ้นมาจากที่พวกเขาได้กินพวกแกแล็คตัสดั้งเดิมเข้าไปจนทำให้พวกเขาได้มีพลังจักรวาล
บูลเล็ทพอยท์ส
ในเนื้อเรื่องของการ์ตูนชุด “บูลเล็ทพอยท์ส” (Bullet Points) ลุงเบนได้เสียชีวิตก่อนที่เขาจะได้เลี้ยงดูปีเตอร์ ปาร์คเกอร์ ส่งผลให้ปาร์คเกอร์ปราศจากตัวแทนของบิดาของเขา และทำให้เขาเติบโตขึ้นมาในฐานะวัยรุ่นหัวกบฏที่ชอบหนีโรงเรียน วันหนึ่ง ปาร์คเกอร์ได้หลงเข้าไปในพื้นที่ทดลองระเบิดแกมมา ทำให้ตัวเขาดูดซับรังสีแกมมาเข้าไปขนานใหญ่ จนกลายร่างเป็นฮัลค์ (Hulk) ในที่สุด ด้วยความพยายามที่จะรักษาปาร์คเกอร์ ดร.บลูซ แบนเนอร์ ได้นำเอาตัวอย่างจากพื้นที่ทดลองระเบิดมาวินิจฉัย แต่แล้วเขาก็ถูกแมงมุมอาบกัมมันตภาพรังสีกัด ทำให้แบนเนอร์กลายเป็นไอ้แมงมุมไป
ในตอนท้าย ปาร์คเกอร์ได้เสียชีวิตขณะที่ต่อสู้กับแกแล็คตัส ความตายของเขานั้น ส่งผลให้ซิลเวอร์เซิร์ฟเฟอร์ (Silver Surfer) หันไปเข้ากับฝ่ายของแกแล็คตัสในที่สุด
สไปเดอร์เกิร์ล
หนังสือการ์ตูนชุด “สไปเดอร์เกิร์ล” (Spider-Girl) (ตีพิมพ์ภายใต้ตราเอ็มซี2 (MC2)) เป็นเรื่องราวของเมย์ “เมย์เดย์” ปาร์คเกอร์ (May “Mayday” Parker) บุตรสาวของปีเตอร์ ปาร์คเกอร์ ที่เกษียณตนเองจากการปราบอาชญากรรมหลังจากที่เขาได้ต่อสู้กับกรีนกอบลินเป็นครั้งสุดท้าย และเสียขาไปหนึ่งข้าง ปีเตอร์ได้หันมาทุ่มเทความสนใจกับชีวิตครอบครัวและชีวิตการทำงานในฐานะนักนิติวิทยาศาสตร์ของกรมตำรวจนครนิวยอร์ก เมย์ต้องการที่จะเป็นไอ้แมงมุมเช่นเดียวกับปีเตอร์ ซึ่งในช่วงแรก ปีเตอร์ก็ไม่เห็นด้วยกับความคิดดังกล่าว แต่ต่อมาเขาก็ยอมช่วยฝึกสอนให้เธอเป็นไอ้แมงมุมตามที่เธอร้องขอ
ในการ์ตูนชุดนี้ ปีเตอร์ได้ปรากฏตัวในเครื่องแบบของไอ้แมงมุมอยู่หลายครั้งเพื่อที่จะคอยควบคุม ปกป้อง และช่วยเหลือเมย์
ไอ้แมงมุม (เจอร์รี ดริว)
ในเนื้อเรื่องเดียวกันกับสไปเดอร์เกิร์ล ของเอ็มซี2 เจรัลด์ “เกอร์รี” ดริว (Gerald “Gerry” Drew) บุตรชายของเจสสิกา ดริว (สไปเดอร์วูแมน) ได้รับสืบทอดพลังแมงมุมจากผู้เป็นมารดา และออกทำหน้าที่ในฐานะของไอ้แมงมุมอีกตัวหนึ่ง
โรงเรียนสตรีวัดมหาพฤฒาราม ในพระบรมราชินูปถัมภ์
โรงเรียนสตรีวัดมหาพฤฒาราม ในพระบรมราชินูปถัมภ์ เป็นโรงเรียนสตรีในสังกัดสำนักงานเขตพื้นที่การศึกษามัธยมศึกษา เขต 2 คณะกรรมการการศึกษาขั้นพื้นฐาน  กระทรวงศึกษาธิการ เปิดทำการสอนครั้งแรกเมื่อวันที่  12  ธันวาคม  พ.ศ. 2461 ในระดับมัธยมศึกษาตอนต้นและตอนปลาย ในปี พ.ศ. 2551 ได้ฉายานามว่าเป็น "โรงเรียนหมายเลขสอง" โดยผู้ที่เข้าเรียนจะเรียกว่า "พลเมืองหมายเลขสอง" โดยฉายานี้มีที่มาจากโรงเรียนนี้เป็นโรงเรียนที่บุตรี เผือดผ่องศึกษาอยู่
ประวัติโรงเรียน
พ.ศ. 2518 สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระกรุณาโปรดเกล้าฯรับสมาคมสตรีมหาพฤฒาราม และโรงเรียนสตรีมหาพฤฒารามเข้าอยู่ในพระบรมราชินูปถัมภ์ โดยโรงเรียนได้รับพระราชทานพระมหากรุณาธิคุณอันล้นเกล้าฯ จากสมเด็จพระนางเจ้าพระบรมราชินีนาถ เสด็จพระราชดำเนินโรงเรียนถึง 3 ครั้ง
พ.ศ. 2539 เปลื่ยนชื่อโรงเรียนเป็น โรงเรียนสตรีวัดมหาพฤฒาราม ในพระบรมราชินูปถัมภ์ ตามความประสงค์ของกรมสามัญศึกษาเพื่อความเหมาะสม
พ.ศ. 2544 ได้เร่งพัฒนาทางด้านวิชาการ พร้อมกับการพัฒนาของโรงเรียนเพื่อให้โรงเรียนมีความพร้อมเต็มที่ในการปฏิรูปการศึกษา โดยเร่งส่งเสริมให้มีแหล่งเรียนรู้ สภาพแวดล้อมที่เอื้อต่อการเรียนการสอนสนับสนุนให้มีครูแกนนำ ครูต้นแบบ ครูแห่งชาติ ฯลฯ ตลอดจนการระดมสรรพกำลังจากชุมชนท้องถิ่น เพื่อประโยชน์ต่อการพัฒนาการศึกษาของโรงเรียน ทั้งนี้โรงเรียนมีการเน้นการพัฒนานักเรียนที่มีความสามารถพิเศษเฉพาะด้าน และพัฒนาครูอาจารย์ด้านทักษะการจัดกระบวนการเรียนรู้ที่ฝึกให้นักเรียนคิดและปฏิบัติตามยุทธศาสตร์การปฏิรูปการศึกษา